Даунтонска опатија (2. сезона)
Даунтонска опатија () је британска драмска ТВ серија. У другој сезони снимљено је 8 регуларних епизода и божићни специјал. Регуларне епизоде су емитоване од 18. септембра до 6. новембра 2011. године, а божићни специјал 25. децембра исте године на -{ITV}-. Одмах након завршетка емитовања регуларних епизода, 7. новембра 2011, издат је ДВД са свим регуларним епизодама друге сезоне.

Друга сезона је имала изузетан пријем, а критичари су хвалили глумачку поставу, приказ историјских тренутака и причу. Гледаност се видно повећала у односу на прву сезону — сваку епизоду је у просеку пратило 11 милиона гледалаца. Серија је током друге сезоне номинована за бројне награде и добила је награде за најбољи филм, мини-серију или специјал Удружења телевизијских критичара, награду Еми за најбољу музику серије, као и још неколико других награда. Меги Смит су критике хвалиле за тумачење лика Вајолет Кроли и освојила је награду Еми за најбољу споредну глумицу у драмској серији и Златни глобус за најбољу споредну глумицу у серији, мини-серији или телевизијском филму.

Радња 

Друга сезона прати догађања током Првог светског рата, од битке на Соми (1916), до епидемије шпанске грознице (1918).

Метју, који је напустио Даунтон, сада је официр британске војске и верен је. Његова вереница је Лавинија Свајер, ћерка либералног министра. Вилијам Мејсон, други лакеј, такође је у војсци, чак и након покушаја грофице Вајолет да га спаси од регрутације. Обојица су повређени у експлозији бомбе. Вилијам умире од рана, али тек након што се на самрти венча са Дејзи, кухињском слушкињом, у коју је био заљубљен. Иако Дејзи не верује да воли Вилијама, она се удаје за њега јер је то била његова последња жеља. Тек након кратког сусрета са грофицом Вајолет, она почиње да схвата да је њена љубав стварна.

Мери, иако схвата да још увек воли Метјуа, вери се са сер Ричардом Карлајлом, новинским могулом. Њихова веза је стеновита, али Мери се осећа обавезном да се уда за њега, јер је он заташкао њен скандал са Кемалом Памуком из прве сезоне. Господин Бејтс говори Ани да се коначно разводи, али пробелеме им ствара повратак његове супруге Вере која прети да ће открити улогу Ане у Мерином скандалу, осим ако Бејтс не оде са њом. Како би спасио Ану, он пристаје, али лорд Грантам је бесан. Међутим, госпођа Хјуз је чула Верине захтеве. Убрзо, Вера мистериозно умире. Уз могућност легалних проблема у вези са Верином смрћу, Ана инсистира да се она и Бејтс венчају како би могла да га подржи кроз потешкоће. Они се венчају тајно, са подршком леди Мери која им организује да проведу своју прву брачну ноћ у соби за госте.

Леди Сибил је уз Изобелину помоћ добила место на курсу који ће је обучавати као медицинску сестру. Убрзо, део Даунтона је претворен у ратну болницу. Шофер Том Брансон признаје своја осећања леди Сибил. Како су у току припреме за венчање Метјуа и Лавиније, Сибил жељом да се уда за Брансона шокира и ужасава своје родитеље. Лорд Грантам се снажно противи томе, али његове претње социјалном срамотом и дезинхронизацијом не мењају Сибилино мишљење. Грантам покушава и да подмити Брансона, али он одбија, а на крају им нерадо даје благослов.

Кора, Лавинија и Карсон су тешко болесни од шпанског грипа. О'Брајенова неуморно брине о Кори, покушавајући да се искупи за то што је она одговорна јер је Кора побацила. Метју и Мери схватају да се још увек воле, али признају једно другом да се не могу венчати, јер би то било ужасно окрутно према Лавинији. Међутим, пољубе се док Лавинија силази низ степенице. Када јој болест одлаже венчање, Лавинија каже Метјуу да је чула и видела све. Она осећа да би требало отказати венчање због њега и Мери, али Метју одбија. Томас, који се у рату намерно ранио како би се вратио у Енглеску, види Карсонову болест као прилику да буде користан у кући. Лавинија нагло умире, говорећи Метјуу да је тако најбоље, охрабрујући га да ожени Мери, што узрокује велику кривицу код њега и Мери.

Нова слушкиња Етел Паркс иритира остатак послуге својим сталним говорима о побољшању себе. Већина је занемарује, али О'Брајенова јој је више пута подвалила. Етел заводи повређеног официра, мајора Брајанта. Госпођа Хјуз их проналази заједно у кревету и отера Етел, али се сажаљева над њом и помаже јој кад Етел схвати да је затруднела. Мајор Брајант одбија да призна малог Чарлија као свог сина.

У финалу сезону, Бејтс је ухапшен и проглашен кривим за убиство своје супруге и осуђен је на смрт, али казна је касније преиначена у затвроску казну. Мери и Метју током прославе Божића коначно схватају да се воле и Метју је проси.

Улоге

Главне улоге

Породица Кроли 
 Хју Боневил као гроф Роберт Кроли — лорд Грантам, глава породице Кроли
 Елизабет Макгаверн као грофица Кора Кроли — леди Грантам, Робертова супруга
 Меги Смит као грофица Вајолет Кроли — грофица од Грантама, Робертова конзервативна мајка 
 Мишел Докери као леди Мери Кроли, Робертова и Корина најстарија ћерка, хладна, безосећајна
 Лора Кармајкл као леди Идит Кроли, Робертова и Корина средња ћерка, несрећна у љубави
 Џесика Браун Финдли као леди Сибил Кроли, Робертова и Корина најмлађа ћерка, заинтересована у политику
 Ден Стивенс као Метју Кроли, Робертов наследник
 Пенелопи Вилтон као Изобел Кроли, Метјуова мајка

Послуга 
 Џим Картер као Чарлс Карсон, батлер, неизмерно одан породици Кроли
 Филис Логан као Елси Хјуз, домаћица
 Шивон Финеран као Сара О'Брајен, лична слушкиња Коре Кроли, негативац
 Брендан Којл као Џон Бејтс, лични слуга Роберта Кролија
 Џоана Фрогат као Ана Смит Бејтс, лична слушкиња леди Мери, Идит и Сибил Кроли
 Роб-Џејмс Колијер као Томас Бароу, први подбатлер, геј, негативац
 Томас Хауз као Вилијам Мејсон, други подбатлер, заљубљен у Дејзи
 Лесли Никол као Берил Патмор, куварица
 Софи Макшера као Дејзи Робинсон Мејсон, кухињска слушкиња
 Ејми Натал као Етел Паркс, слушкиња
 Ален Лич као Том Брансон, шофер

Епизодне улоге 
 Кевин Дојл као Џозеф Молзли, Метјуов лични слуга
 Саманта Бонд као леди Розамунд Пејнсквик, Робертова сестра
 Брендан Патрикс као Евелин Нејпијер
 Кал МекЕнинч као Хенри Ланг
 Иајн Глен као сер Ричард Карлајл, леди Мерин вереник
 Марија Дојл Кенеди као Вера Бејтс, Бејтсова супруга
 Пол Копли као господин Мејсон, Вилијамов отац
 Мајкл Кохрен као велечасни Алберт Травис, свештеник
 Данијел Пири као мајор Чарлс Брајант, рањени мајор, Етелин љубавник
 Кевин Р. МекНели као Хорас Брајант, отац мајора Брајанта
 Кристи Меки као Дафни Брајант, мајка мајора Брајанта
 Зои Бојл као Лавинија Свајер, Метјуова вереница
 Клер Калбрајт као Џејн Мосун, слушкиња, заљубљена у грофа Роберта
 Стивен Вентура као Дејвис

Гостујуће улоге 
 Роберт Бартхарст као сер Антони Стралан, породични пријатељ Кролијевих
 Џонатан Кој као Џорџ Мари, адвокат Кролијевих
 Лахлан Ниебоер као Едвард Кортнај, поручник
 Џулијан Вадхам као сер Херберт Штрут
 Тревор Вајт као Патрик Гордон
 Најџел Хаверс као лорд Хепворт, преварант, у "вези" са Розамунд (Божићни специјал)
 Шерон Смол као Мариголд Шор, Розамундина слушкиња, Хепвортова љубавница (Божићни специјал)
 Кристин Лор као Меј Бирд

Епизоде

Напомене

Референце

Спољашње везе 
 
 

Даунтонска опатија
Сезоне телевизијских серија 2011.